இந்த உலகில் உள்ள மனிதர்கள் அனைவருக்கும் இயல்பாகவே தம்வாழ்க்கைக்குத் தேவையான விதவிதமான பணிகள், அல்லது அலுவல்கள், தொழில்கள் என்று அமைந்திருக்கின்றன. எத்தகைய தொழில் அல்லது பணி நமக்கு அமைந்து இருக்கிறதோ அதைநாம் சிரத்தையோடும், சுயநலமின்றியும் செய்தல் வேண்டும். சுயநலப்பற்று எவ்வளவு விரைவில் நம்மைவிட்டு அகன்று போகிறதோ அவ்வளவு விரைவில் நாம் நேர்மையாளனாக, அமைதியில் நிலைபெற்றவர் ஆகின்றோம். என்றாலும் சுயநலப் பற்றிலிருந்து விலகுவது அவ்வளவு எளிதல்ல. பலஜென்மங்களாக நமது மனத்தகத்து வந்துள்ள இயல்புதான் அது. படிப்படியாகத் தான் அதை அகற்றியாகவேண்டும். என்றைக்கு சுயநலம் நம்மைவிட்டு நீங்கி விடுகிறதோ, அன்றைக்கு நாம் பேராற்றல் மிக்கவனாகவும், சாந்தமும், அமைதியும் படைத்த வனாகவும் ஆகின்றோம். அப்போது நாம் எந்தப் பணி செய்பவராகா இருந்தாலும், மனபரிபாகம் அடைந்தவராய் அதில் சிறந்து விளங்கமுடியும்.